Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 202/12/8811	Trebišov, 14.5.2012
EEČ : 2-69-167-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
	Ako zákonný otec si v mieste bydliska a ani inde od mesiaca november 2011 doposiaľ pravidelne neplnil zákonnú povinnosť vyživovať svoju nezaopatrenú XXXXX XXXXX a to aj napriek tomu, že táto povinnosť mu bola uložená rozsudkom Okresného súdu Trebišov pod č. 12P/198/2005 s právoplatnosťou a vykonateľnosťou dňa 06.12.2005 a to takým spôsobom, že ako otec je povinný prispievať na výživu sumou vo výške 21,58 € (650,- Sk), mesačne vždy do 25. dňa toho ktorého mesiaca vopred k rukám matky a rovnako na XXXXX XXXXX kde na základe rozsudku Okresného súdu Trebišov č. 7P/145/2010, právoplatného dňa 25.06.2010 a vykonateľného dňa 26.06.2010 mu bola uložená povinnosť prispievať na výživnom sumou 30 % zo životného minima mesačne, vždy do 25. dňa v mesiaci vopred k rukám matky, čím takto na bežnom výživnom dlhuje sumou vo výške 285,42 €.  
Právna veta:
lebo zanikla trestnosť činu
Odôvodnenie:
	Uznesením policajného orgánu OO PZ XXXXX pod sp. zn. ČVS: ORP-183/KC-TV-2012 zo dňa 23.03.2012 bolo vznesené obvinenie XXXXX XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výroku tohoto uznesenia.

	Obvinený v priebehu skráteného vyšetrovania využil ustanovenie § 86 písm. a Tr. zákona o účinnej ľútosti a dlh na bežnom výživnom vo výške 285,42 € za žalované obdobie (vrátane mesiaca apríl 2012) uhradil k rukám matky. 

	Uvedenú skutočnosť dňa 20.04.2012 vo svojom výsluchu potvrdila aj matka detí sv. XXXXX na č. l. 20 vyšetrovacieho spisu, v ktorom uviedla, že dlh na bežnom výživnom za žalované obdobie považuje zo strany obvineného za uhradený. 

	Vzhľadom na vyššie uvedené dôvody sa trestné stíhanie zastavuje, lebo obvinený svoju vyživovaciu povinnosť dodatočne splnil a čin nemal trvalo nepriaznivé následky.	
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka